
Z A P I S N I K
4. sjednice Vijeća Mjesnog odbora Staro Trnje 

održane 13.09.2021.

u prostorijama Mjesnog odbora Staro Trnje, Trnjanska 128, Zagreb,

s početkom u 20 sati
NAZOČNI ČLANOVI VIJEĆA:

Jadranka Hübler, Saša Križančić, Sanja Horvatin, Luka Planinić, Vatroslav Miloš, Ivan Bobinac, Mladen Božić
NENAZOČNI ČLANOVI VIJEĆA: nema
OSTALI NAZOČNI: Vladimir Dimić
Predsjedava: Jadranka Hübler, predsjednica Vijeća.

Zapisnik vodi: Sanja Horvatin
Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.
Bez rasprave, jednoglasno Vijeće prihvaća tekst Zapisnika 3. sjednice Vijeća, održane 23.08.2021., bez izmjena. 

Na prijedlog predsjednika Vijeće jednoglasno glasova utvrđuje

D N E V N I   R E D
1. Izvještaj o radu i aktivnostima u proteklom mjesecu, 

2. Prijedlog za promjenom lokacije vatrogasnih stupića postavljenih u Novskoj ulici kod k.b. 30,

3. Zahtjev za očitovanjem VMO Staro Trnje vezano uz prodaju dijela gradskog zemljišta (k.č. br. 3266), 

4. Zahtjev za očitovanjem VMO Staro Trnje vezano uz prodaju gradskog zemljišta (k.č. 2982).

5. Nacrt prijedloga Odluke o izmjenama i dopunama Odluke o nerazvrstanim cestama,

6. Pitanja i prijedlozi. 
Ad 1. Izvještaj o radu i aktivnostima u proteklom mjesecu
U raspravi sudjeluju: Jadranka Hübler, Ivan Bobinac
Informacija o:

a) ambrozija na trasi polaganja kablova od strane HOPSa konačno je nakon mjesec dana i bezbrojnih kontakata HOPSu, Hrvatskim vodama, Zavodu za javno zdravstvo Andrija Štampar
b) park Novska nakon radova HOPSa nije niti nakon reklamacije doveden u prijašnje stanje 
c) Novoapostolska crkva – odobreno je jednokratno korištenje prostorija MO dana 03.10.2021. 
d) Komunalno redarstvo - od 18.07.2021. poslani su zahtjevi za 13 intervencija: rezanje živice, održavanje gradskih površina, rješavanje problema parkiranih olupina vozila (Fojnička/Pračanska), parkirani neregistrirani automobili na području cijelog MO.
Neki poslovi intervencije nisu do danas u potpunosti završeni.
e) Zagrebačke ceste -  uklanjanje korova kolnik / nogostup
ZAKLJUČAK

o aktivnostima koje je potrebno ponoviti
Vijeće Mjesnog odbora Staro Trnje zaključilo je:

1.  da je ponovno potrebno zatražiti HOPS da park u Novskoj kao i ostale dijelove trase na kojima su radovi završeni dovede u prijašnje stanje 
2. Zatražiti češću kontrolu prometnog redara na križanju Starotrnjanska / Drinska zbog ometanja sigurnog prometa od strane parkiranih automobila
Ad 2. Prijedlog za promjenom lokacije vatrogasnih stupića postavljenih u Novskoj ulici kod k.b. 30
U raspravi sudjeluju: Vladimir Dimić, Luka Planinić
Vijeće Mjesnog odbora Staro Trnje saslušalo je izlaganje g. Dimića kojim traži postavljanje stupića na predmetnoj lokaciji kako bi spriječilo nepropisno parkiranje i osiguralo neometano odvijanje prometa
Vijeće jednoglasno donosi
ZAKLJUČAK

o Prijedlogu za promjenom lokacije vatrogasnih stupića postavljenih u Novskoj ulici kod k.b. 30

1. Stupići ispred Novska k.b. 30 trebaju se maknuti, a kod Novska k.b. 36 trebaju ostati.

2. Sa strukom treba vidjeti mogu li stupići iz Novske k.b. 36 biti postavljeni kod broja 16 uz postavljanje znaka zabrane prometa.

3. Vijeće Mjesnog odbora Staro Trnje podržava traženi zahtjev.

4. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a., uz zamolbu nadležnom Uredu da izlaskom na teren, a sukladno pravilima struke, utvrde opravdanost postavljanja stupića i znaka zabrane prometa na navedenoj lokaciji.
Ad 3. Zahtjev za očitavanjem VMO Staro Trnje vezano uz prodaju dijela gradskog zemljišta (k.č. br. 3266), 
Članovi Vijeća primili su pisani materijal uz poziv. 
U raspravi sudjeluju: Jadranka Hübler, Ivan Bobinac
Vijeće jednoglasno donosi
ZAKLJUČAK

o Zahtjevu za očitavanjem VMO Staro Trnje vezano uz prodaju dijela gradskog zemljišta (k.č. br. 3266),
1. U materijalima poslanim na razmatranje u MO navedeno je da je manji sjeverni dio predmetne k.č. koji se nalazi u zoni površine infrastrukturnih sustava od interesa za Grad Zagreb.

2. Vijeće traži pojašnjenje što znači „manji sjeverni dio koji se nalazi u zoni površine infrastrukturnih sustava od interesa za Grad Zagreb“, o kojem strateškom interesu se radi te hoće li taj manji dio biti izuzet iz prodaje.

3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a uz  zahtjev za dostavu traženog pojašnjenja.
Ad 4. Zahtjev za očitovanjem VMO Staro Trnje vezano uz prodaju gradskog zemljišta (k.č. 2982)
Članovi Vijeća primili su pisani materijal uz poziv.
U raspravi sudjeluju: Vladimir Dimić, Sanja Horvatin

Vijeće jednoglasno donosi

ZAKLJUČAK

o Zahtjevu za očitovanjem VMO Staro Trnje vezano uz prodaju gradskog zemljišta (k.č. 2982)

1. Vijeće traži nadopunu dokumentacije odnosno dodatne informacije vezano za buduću namjenu predmetne k.č. kako bi se mogli očitovati o prodaji gradskog zemljišta.
2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a uz zahtjev za dostavu dodatne dokumentacije vezano uz buduću namjenu predmetne k.č.
Ad 5. Nacrt prijedloga Odluke o izmjenama i dopunama Odluke o nerazvrstanim cestama.
Članovi Vijeća primili su pisani materijal uz poziv.
Rasprave nije bilo.

Vijeće većinom od 6 glasova donosi

ZAKLJUČAK

o Nacrtu prijedloga Odluke o izmjenama i dopunama Odluke o nerazvrstanim cestama

1. Vijeće daje pozitivno mišljenje o Nacrtu prijedloga Odluke o izmjenama i dopunama Odluke o nerazvrstanim cestama
2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a. 
Ad 6. Pitanja i prijedlozi.
1. Saša Križanić: Ul. Josipa Andreisa 17 postavljanje znaka zabranjeno parkiranje osim za stanare.
2. Mladen Božić: pojačanje ležećih policajaca s novim crvenim uspornicima + novi kod od ustave do zebre na križanju ulica Trnjanski nasip .

3. Vatroslav Miloš: može li se postaviti uspornik Starotrnjanska - Josipa Andreisa
4. Vladimir Dimić: uvesti naplatu parkirališta 2. zonu zapadno od parkiralište Novska 32-36
5. Jadranka Hübler: ponovno zatražiti projektnu dokumentaciju za park u Pračanskoj

6. Mladen Božić - Zatražiti popis šahtova i zatražiti dokumentaciju kad je koji očišćen – VIO
7. Saša Križanić: jesensko uređenje vrtova i voćnjaka - zeleni otpad – nazvati za lokacije i termine (Zrinjevac)

Sljedeće dežurstvo:
11.10. 18-20 sati  Vatroslav Miloš i Saša Križančić, drugo dežurstvo

08.11. 18-20 sati Ivan Bobinac i Mladen Božić, treće dežurstvo
Sljedeća sjednica Vijeća Mjesnog odbora Starog Trnje:
11.10.  u 20 sati 

Sjednica je završena u 21,45 sati.

KLASA: 026-02/21-002/1550
URBROJ: 251-06-11-1709-21-3

U Zagrebu, 13. rujna 2021.

Zapisnik sastavio-la: 

Sanja Horvatin, v.r.






  

      Predsjednica







                               Vijeća Mjesnog odbora










   Staro Trnje

Jadranka Hübler, dr.med., v.r.

